Αντίοχος (γιος Σέλευκου Δ΄)

Ο Αντίοχος ήταν πρίγκιπας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν μικρότερος γιος του Σέλευκου Δ' του Φιλοπάτορος και της Λαοδίκης Δ'.Gera 1998, σ. 110 Ορίστηκε διάδοχος του θρόνου κατά την περίοδο 175 - 170 π.Χ., αλλά ως ανήλικος δεν κυβέρνησε ποτέ. Αντίθετα δολοφονήθηκε πριν από την ενηλικίωσή του.

 Βιογραφικά στοιχεία 

Το 187 π.Χ. δολοφονήθηκε ο ηγεμόνας των Σελευκιδών, Αντίοχος Γ' ο Μέγας, και στην εξουσία τον διαδέχτηκε ο δεύτερος γιος του, Σέλευκος Δ' Φιλοπάτωρ. Ενώθηκε με τα δεσμά του γάμου με την αδερφή του Λαοδίκη Δ', και μαζί απέκτησαν τρία παιδιά: τον Αντίοχο, το Δημήτριο, που αργότερα βασίλεψε με την επωνυμία Δημήτριος Α' Σωτήρ, καθώς και μία κόρη, την Λαοδίκη Ε' της Συρίας. Μετά την ήττα του από την Ρώμη ο Αντίοχος Γ΄ είχε υπογράψει την Συνθήκη της Απάμειας, σύμφωνα με τους όρους της Συνθήκης η βασιλική οικογένεια των Σελευκιδών ήταν υποχρεωμένη να στείλει κάποιο μέλος της όμηρο στην Ρώμη Κατά τη διάρκεια της βασιλείας του ο Σέλευκος Δ' κατάφερε να πείσει την Ρωμαϊκή Δημοκρατία να απελευθερώσουν το μικρότερο αδερφό του Αντίοχο Δ΄ τον Επιφανή που κρατείτο όμηρος, υπό τον όρο να στείλει στη Ρώμη το γιο και διάδοχό του Δημήτριο. Η ανταλλαγή ανάμεσα στους δύο ομήρους έγινε πιθανότατα πριν το 178 π.Χ.Allen 2019, σ. 137

Το 175 π.Χ. ο υπουργός του Ηλιόδωρος θανάτωσε το Σέλευκο. Με το Δημήτριο να βρίσκεται ακόμη στη Ρώμη, διάδοχος ορίστηκε ο μικρός του γιος, Αντίοχος, ο οποίος ήταν ανήλικος, την πραγματική εξουσία είχε ωστόσο ο ίδιος ο Ηλιόδωρος.Sartre 2009, σ. 243 Ο Αντίοχος Δ΄ έφτασε κατόπιν, εκτέλεσε τον Ηλιόδωρο και ορκίστηκε νέος βασιλιάς αφού παντρεύτηκε ο ίδιος στον τρίτο της γάμο την αδελφή του και χήρα του Σελεύκου Δ΄ Λαοδίκη. Ο μικρός Αντίοχος ήταν αρχικά συμβασιλεύς υπό την σκιά του Αντιόχου Δ΄ αλλά σύντομα δολοφονήθηκε υπό τις διαταγές του θείου του (170/169 π.Χ.) ο οποίος ανέλαβε εξ΄ολοκλήρου την βασιλεία.Gera 1998, σ. 115Wright 2005, σ. 78

 Χρονολόγιο 
{| class="wikitable"
|-
! Έτος (π.Χ.)  !! Γεγονός 
|-
| colspan="4" bgcolor="#000000"|
|-
! 
| Γέννηση του Αντίοχου, γιου του Σέλευκου Δ' Φιλοπάτορος και της Λαοδίκης Δ'.
|-
! 178 π.Χ.
| Επιστροφή του Αντιόχου Δ' από τη Ρώμη, όπου και κρατείτο ως όμηρος, με αντάλλαγμα την αντικατάστασή του από το γιο του Σέλευκου Δ', Δημήτριο.
|-
! 175 π.Χ.
| Ο Σέλευκος δολοφονείται, και με το Δημήτριο να βρίσκεται ακόμη στη Ρώμη, διάδοχος ορίζεται ο αδερφός του, ο ανήλικος Αντίοχος. Επίτροπός του ορίζεται ο θειος του, Αντίοχος Δ'.
|-
! 170 π.Χ.
| Ο Αντίοχος Δ' δολοφονεί το μικρό Αντίοχο και αναλαμβάνει επισήμως το θρόνο.
|}

Παραπομπές

Πηγές

Τα λήμματα της βικιπαίδειας Σέλευκος Δ' Φιλοπάτωρ, Λαοδίκη Δ' της Συρίας, Αντίοχος Δ' Επιφανής και οι πηγές αυτών.
Allen, Joel (2019). The Roman Republic in the Hellenistic Mediterranean: From Alexander to Caesar. John Wiley & Sons.
Biers, William R. (1992). Art, Artefacts and Chronology in Classical Archaeology. Approaching the Ancient World. Τομ. 2. Routledge. 
Gera, Dov (1998). Judaea and Mediterranean Politics: 219 to 161 B.C.E. Brill's Series in Jewish Studies. Τομ. 8. Brill. 
Sartre, Maurice (2009) [2006]. Histoires Grecques: Snapshots from Antiquity. Revealing Antiquity. Vol. 17. Translated by Porter, Catherine. Harvard University Press. 
Wright, Nicholas L. (2005). "Seleucid Royal Cult, Indigenous Religious Traditions and Radiate Crowns: The Numismatic Evidence". Mediterranean Archaeology. 18. Sydney University Press: 81.

 Δείτε επίσης 
 Δυναστεία των Σελευκιδών
 Αυτοκρατορία των Σελευκιδών
 Ελληνιστική περίοδος

Κατηγορία:Δυναστεία των Σελευκιδών
Κατηγορία:Ελληνιστική περίοδος